CELEX: 62010FN0121
Language: el
Date: 2010-11-19 00:00:00
Title: Υπόθεση F-121/10: Προσφυγή της 19ης Νοεμβρίου 2010 — Heath κατά EKT

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/67
            
         Προσφυγή της 19ης Νοεμβρίου 2010 — Heath κατά EKT
   (Υπόθεση F-121/10)
   ()
   2011/C 30/133
   Γλώσσα διαδικασίας: η γαλλική
   
      Διάδικοι
   
   
      Ενάγων: Michael Heath (Southampton, Ηνωμένο Βασίλειο) (εκπρόσωποι: L. Levi και M. Vandenbussche, δικηγόροι)
   
      Εναγομένη: Ευρωπαϊκή Κεντρική Τράπεζα
   
      Αντικείμενο και περιγραφή της διαφοράς
   
   Ακύρωση των εκκαθαριστικών σημειωμάτων συντάξεως του ενάγοντος του Ιανουαρίου 2010 και των επομένων μηνών καθόσον εφαρμόζουν αύξηση συντάξεως κατά 0,6 % κατόπιν της προσαρμογής των συντάξεων για το 2010 και αντιστάθμιση της ζημίας που υπέστη ο ενάγων.
   
      Αιτήματα του ενάγοντος
   
   Ο ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει το εκκαθαριστικό σημείωμα αποδοχών του Ιανουαρίου 2010 και των επομένων μηνών καθόσον εφαρμόζει αύξηση συντάξεως κατά 0,6 % προκειμένου να εφαρμοστεί αύξηση 2,1 % υπολογιζόμενη σύμφωνα με τη γενική μισθολογική αναπροσαρμογή·
            
         
               —
            
            
               επικουρικώς, να ακυρώσει τις αποφάσεις με τις οποίες απορρίφθησαν οι αιτήσεις επανεξετάσεως και οι ενστάσεις του ενάγοντος, αποφάσεις που φέρουν χρονολογία 11 Μαΐου 2010 και 9 Σεπτεμβρίου 2010, αντιστοίχως·
            
         
               —
            
            
               να υποχρεώσει την εναγομένη να καταβάλει τη διαφορά μεταξύ της αυξήσεως συντάξεως 0,6 % που εφαρμόστηκε παρανόμως στον ενάγοντα από τον Ιανουάριο 2010 και της αυξήσεως κατά 2,1 % που έπρεπε να εφαρμοστεί, δηλαδή αύξηση κατά 1,5 % μηνιαίως από τον Ιανουάριο 2010. Επί των ποσών αυτών πρέπει να επιβληθούν τόκοι από τότε που κατέστησαν απαιτητά αντιστοίχως μέχρι τη μέρα πλήρους εξοφλήσεως, υπολογιζόμενοι βάσει του επιτοκίου που καθορίζει η Ευρωπαϊκή Κεντρική Τράπεζα για τις κύριες πράξεις ανατοκισμού που εφαρμόζεται κατά την οικεία περίοδο, προσαυξημένου κατά δύο μονάδες·
            
         
               —
            
            
               να υποχρεώσει την εναγομένη να του καταβάλει το ποσό των 5 000 ευρώ προς αποκατάσταση της υλικής ζημίας που υπέστη ο προσφεύγων λόγω μειώσεως της αγοραστικής του δύναμης·
            
         
               —
            
            
               να υποχρεώσει την εναγομένη να του καταβάλει το ποσό των 5 000 ευρώ, υπολογιζόμενο ex aequo et bono για την αποκατάσταση της ηθικής βλάβης·
            
         
               —
            
            
               να καταδικάσει την ΕΚΤ στα δικαστικά έξοδα.